“รอยเตอร์” ย้ายสำนักงาน “Foreign exchange” สู่ไอร์แลนด์เซ่น BREXIT
เป็นเรื่อง! รอยเตอร์ย้ายโต๊ะเทรดตราสารอนุพันธ์ออกจากลอนดอน ก่อนอังกฤษออกจากสหภาพยุโรป “Brexit” ปีหน้า
17 พ.ค. 2561

ผู้สื่อข่าวรายงานว่า บริษัท Thomson Reuters หรือ รอยเตอร์ ผู้ให้บริการข้อมูลทางการเงินและรายงานข่าวให้แก่สำนักข่าวต่างๆ ของโลก ซึ่งมีสำนักงานใหญ่ตั้งอยู่ที่กรุงลอนดอน ประเทศอังกฤษ มีแผนที่จะย้ายธุรกิจ Foreign exchange derivatives trading จากกรุงลอนดอนของสหราชอาณาจักร ไปยังกรุงดับลินของประเทศไอแลนด์เพื่อเตรียมความพร้อมสำหรับการออกจากสหภาพยุโรปของสหราชอาณาจักร ( Brexit ) ในเดือน มีนาคม ปี 2562
ทั้งนี้ รอยเตอร์มีให้บริการ แพลตฟอร์ม การซื้อขาย หลักทรัพย์ โดยมีปริมาณการซื้อขายอนุพันธ์ บนแพลตฟอร์ม ของรอยเตอร์ มากกว่า 3 แสนล้านเหรียญฯ ต่อวัน อย่างไรก็ตาม ทางรอยเตอร์เองก็กล่าวว่าจะไม่มีผลกระทบต่อลูกค้าที่ใช้บริการอยู่
สำหรับประเด็นเรื่อง Brexit ค่อนข้างเกี่ยวโยงกับภาคธุรกิจ และขณะนี้มีแนวโน้มที่หลายบริษัทอาจจะย้ายของจากลอนดอน เพื่อความสะดวกในการดำเนินการ โดยคาดว่าจะส่งผลกระทบต่อเศรษฐกิจของประเทศอังกฤษ